|  |  |
| --- | --- |
|  |  *See artikkel räägib Brasiilia jalgpallurist; Hawaii tulejumalanna kohta vaata artiklit Pele (mütoloogia); 1991. aastal sündinud jalgpallur kohta vaata artiklit Pelé (sündinud 1991).* |

---

 

2008
**Pelé** (õieti **Edson Arantes do Nascimento**; 23. oktoober 1940 Três Corações – 29. detsember 2022 São Paulo) oli Brasiilia jalgpallikoondise ründaja, kolmekordne maailmameister (1958, 1962, 1970). Teda peetakse üheks ajaloo parimaks jalgpalluriks.

Elukäik
-------

Sarnaselt paljude teiste brasiilia poistega oli temagi kõva tänavajalgpallur. Tema isa Dondinho oli jalgpallur, kellest sai hiljem Pelé treener ja mentor. Kui pere kolis teise väikelinna Baurusesse, avanes Pelé talent. 1953. aastal liitus ta kohaliku klubiga Bauru Atlético Clube.

Kõmu poisi heast mängust levis ja 1956. aastal kutsuti ta mainekasse klubisse Santos FC. Jalgpalliringkondade imestus oli seda suurem, kui nooruk lõi esimeses võidetud mängus Santose esindusrivistuses kuuest väravast koguni neli.

16-aastaselt arvati Pelé Brasiilia rahvuskoondisse, esimese maavõistluse pidas ta 7. juulil 1957 Argentina vastu kuulsal Maracanã staadionil. Brasiilia küll kaotas selle mängu 1:2, kuid vastuvärava lõi Pelé.

Kolm päeva hiljem toimus São Paulos revanšmäng ning taas oli Pelé platsil. Ta hiilgas kõigis mängufaasides: lõi juhtvärava ja andis väravasöödu Brasiilia teisele väravale. Pärast 2:0 võitu Argentina üle oli Pelé kodumaal kui rahvuskangelane ning siitpeale algas tema võidukäik rahvusvahelisel areenil.

1958. aastal tuli Brasiilia koos Peléga esimest korda maailmameistriks, seda saavutust korrati 1962. ja 1970. aastal. Pelé säras kõigil turniiridel: ta oli kiire, hea hüppevõime ja hiilgava tehnikaga edurivimees.

Pelé mängis aastatel 1956–1974 klubis Santos FC ja 1975–1977 klubis New York Cosmos. Mitmes Brasiilia liigas osalenult mängis ta kokku 560 mängus ja lõi neis 541 väravat (mängu kohta 0,97). Ajavahemikus 1957–1977 pidas Brasiilia rahvuskoondis kokku 207 maavõistlust. Pelé oli sunnitud erinevatel põhjustel neist rohkem kui pooltest eemale jääma. Brasiilia koondises mängitud 92 kohtumises lõi ta 77 väravat.

Vigastuste tõttu ei saanid Pelé lõpuni rivis olla. Ometi tuli ta 10 korda São Paulo osariigi meistriks ja kuus korda Brasiilia meistriks ning võitis 1962. ja 1963. aastal Lõuna-Ameerika meistrivõistlused (Copa Libertadores), 1962. ja 1963. aastal Intercontinental Cupi ja 1968. aastal Intercontinental Supercupi.

Kui Pelé USA profiliigasse karjääri lõpetama läks, tuli ta Cosmose meeskonnas ka USA meistriks. Just selles klubis pani Pelé oma sportlaskarjäärile punkti – 1. oktoober 1977 oli ta Giant Stadiumil 77 000 pealtvaataja ees väljakul vana armsa klubi Santos FC vastu. See jäi tema viimaseks ametlikuks mänguks.

Kolmekordne maailmameister lõi karjääri jooksul 1363 mängus (kõik mängud, kaasa arvatud sõprusmängud) kokku 1281 väravat (mängu kohta 0,94), mille hulgas kuues kohtumises saavutas ta viis ning ühes (1964. aastal Botafogo vastu) koguni kaheksa väravat. Oma 1000. värava, millest vaimustus terve maailma spordiajakirjandus, lõi Pelé 19. novembril 1969 võidumängus Vasco da Gama vastu.

Pelé teenis jalgpalliga hästi, mis võimaldas tal hiljem äriga tegelema hakata. Talle pakuti ka treenerikohta, kuid Pelé loobus. Jalgpallikommentaatorina televisioonis tegutses ta meeleldi ning säilitas head sidemed Santose klubiga. Kodumaal juhtivate jalgpalliringkondade suhtes aga võttis Pelé kriitilise hoiaku, eriti siis, kui ta üldsuse survel Brasiilia spordiministriks hakkas. Ta ei olnud rahul jalgpalli seisuga ega jätkuvate lahkhelidega jalgpalliringkondades.

Isiklikku
---------

Aastatel 1966–1978 oli Pelé abielus Rosemary Cholbyga, kellega on tal kolm last. Abielu lahutati 1982. aastal. 

1994. aastal abiellus ta Assíria Lemos Seixaga, kellega sai kaksikud. Abielu lahutati 2008. aastal. 
2016. aastal abiellus ta Marcia Aokiga, see jäi tema viimaseks abieluks.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Pelé** |

* Jüri Laulik. Igavene jalgpallikuningas Pelé Sirp, 14. jaanuar 2011
* 2. detsember 2014. *BBC News Online*. Pele: Brasiilia legend jätkab paranemist haiglas

| * v
* r
FIFA 100 |
| --- |
| UEFA | 

* Baggio
* Ballack
* Banks
* Baresi
* Beckenbauer
* Beckham
* Bergkamp
* Bergomi
* Best
* Boniek
* Boniperti
* Breitner
* Buffon
* Butragueño
* Cantona
* Ceulemans
* Charlton
* Cruijjf
* Dalglish
* Dassajev
* Davids
* Del Piero
* Desailly
* Deschamps
* Emre
* Eusébio
* Facchetti
* Figo
* Fontaine
* Gullit
* Hagi
* Henry
* Kahn
* Keane
* Keegan
* Klinsmann
* Kluivert
* Kopa
* B. Laudrup
* M. Laudrup
* Lineker
* Luis Enrique
* Maier
* Maldini
* Masopust
* Matthäus
* Müller
* Nedvěd
* Neeskens
* Nesta
* Owen
* Papin
* Pfaff
* Pirès
* Platini
* Puskás
* Raúl
* Rensenbrink
* Rijkaard
* Rivera
* Rossi
* Rui Costa
* Rummenigge
* Rüştü
* Schmeichel
* Seedorf
* Seeler
* Shearer
* Ševtšenko
* Stoichkov
* Šuker
* Thuram
* Totti
* Trésor
* Trezeguet
* van Basten
* R. van de Kerkhof
* W. van de Kerkhof
* Van der Elst
* van Nistelrooij
* Vieira
* Vieri
* Zidane
* Zoff

 |
| CONMEBOL | 

* Carlos Alberto
* Batistuta
* Cafu
* Crespo
* Cubillas
* Di Stéfano
* Falcão
* Figueroa
* Francescoli
* Júnior
* Kempes
* Maradona
* Passarella
* Pelé
* Rivaldo
* Rivelino
* Roberto Carlos
* Romário
* Romerito
* Ronaldinho
* Ronaldo
* Djalma Santos
* Nílton Santos
* Saviola
* Sívori
* Sócrates
* Valderrama
* Verón
* Zamorano
* Zanetti
* Zico

 |
| CAF | 

* Diouf
* Milla
* Okocha
* Abédi Pelé
* Weah

 |
| CONCACAF | 

* Akers
* Hamm
* Sánchez

 |
| AFC | 

* Hong
* Nakata

 |